**Mit jelent nekem 1956?**

***Alkotói pályázat általános iskolai- és középiskolai tanulók számára***

A Magyar Vidék Országos 56-os Szervezet alkotói pályázatot hirdet

**„Mit jelent nekem 1956?”**

címmel.

A Magyar Vidék Országos 56-os Szervezet célkitűzése 1956 szellemiségének továbbvitele és az 56-os hősök emlékének ápolása. Bár idén elmaradnak a közös megemlékezések, hisszük, hogy nemzeti múltunk megismertetése, a hazaszeretetre nevelés nem csupán az intézményeink falain belül és köztereinken, hanem az otthonokban is történik.

**A pályázók köre és kategóriái:**

* Felső tagozatos általános iskolás
* Középiskolás

**A pályázat menete:**

1. Olvass! Beszélgess! Inspirálódj az 1956-os forradalomról és szabadságharcról! Ismersz olyat, aki személyesen is átélte a forradalom eseményeit? Épp valamely nagyszülőd, vagy ismerősöd az? Kérdezd bátran! Szeretsz olvasni? Számtalan szépirodalmi mű van, amelyik ezt a témát dolgozza fel. Biztosak vagyunk abban is, hogy a tanárok is rengeteg információval rendelkeznek erről az eseményről. Beszélgessetek 56-ról!
2. Alkoss! Megírnád, milyen volt 56 a te szemeddel nézve? Megosztanád másokkal, mit éltek át akkor a nagyszüleid, dédszüleid? Verset írnál? Rajzban mondanád el, vagy inkább festenél egy képet az eseményekről? Úgy érzed, egy fotó vagy videó fejeznél ki leginkább, mit is gondolsz 56-ról? Bármilyen technikát is válassz, - novella, vers, mese, rajz, festmény, kollázstechnika, digitális rajz, fotó, videó, stb. – pályázz bátran! Örömmel várjuk alkotásodat!
3. Alkotásodat, vagy a róla készült fotót szüleid küldjék meg - vagy ha már elmúltál 14, akkor az engedélyükkel akár te magad küldd el - nekünk az alábbi e-mail címre: 1956nekem@gmail.com
4. A megadott időpontban figyeld az e-mail fiókodat!

**Formátum**

Az írásbeli pályamunkákat lehet kézzel és géppel is írni. A kézírásos pályázatokat és az egyéb technikákkal készült alkotásokat befotózva kérjük beküldeni az 1956nekem@gmail.com e-mail címre.

A pályamunkán vagy a jelentkezés során ne felejtsd el megadni a nevedet, valamint azt, hogy általános iskolába vagy középiskolába jársz-e? Ne feledkezz meg annak feltüntetéséről sem, hányadik osztályba jársz!

**A nyertesek kiválasztása**

Minden kategóriában –felső tagozatos általános iskolás, középiskolás– három-három díjazottat hirdetünk a zsűri által legjobbnak ítélt művek alkotói közül.

A zsűri tagjai:

* Pintér Kornél országos elnök (Magyar Vidék Országos 56-os szervezet)
* Szabóné dr. Jámbor Eszter jogász, író, nagycsaládos édesanya (www.5tornacsuka.hu)
* Mayer Ferenc Sándor történelemtanár, egykori politikai elítélt

**Díjak**

I. kategória (felső tagozatos általános iskolás)

I. helyezett ajándékcsomag 30.000,- Ft. értékben

II. helyezett ajándékcsomag 25.000,- Ft. értékben

III. helyezett ajándékcsomag 20.000,- Ft. értékben

II. kategória (középiskolás)

I. helyezett ajándékcsomag 30.000,- Ft. értékben

II. helyezett ajándékcsomag 25.000,- Ft. értékben

III. helyezett ajándékcsomag 20.000,- Ft. értékben

Az ajándékcsomagok vásárlási utalványt és könyveket tartalmaznak.

A díjak postai úton kerülnek kézbesítésre.

**Határidők**

Beküldési határidő: **2021. november 25.** (a Szovjetunióba hurcolt magyar politikai rabok és kényszermunkások emléknapja)

Eredményhirdetés: **2021. december 6.** (az 1956. december 6-i veszprémi nőtüntetés 64. évfordulója)

Nyertes pályázók kiértesítése: Az eredményhirdetést követő 15 napon belül

Nyeremények átadása postai úton: Legkésőbb 2021. december 31-ig